
	המאפיין
	הערות לניקוד

	7.3 תחבורת אופניים ומיקרו־מוביליות
תאריך עדכון: 27/05/2026
(גרסה 2) 
	ניקוד מרבי – 8.5 נקודות בבניינים שאינם למגורים; 7.5 בבנייני מגורים
מאפיין זה יחליף את מאפיין 7.2 ומאפיין 7.3 הקיימים בשלמותם, לרבות הניקוד. 
אם מצטבר ניקוד נוסף מעבר לניקוד המרבי המתאפשר במאפיינים הקיימים, יילקח הניקוד הנוסף ממאפיין 9.1 בפרק החדשנות.


מטרה
לעודד את המשתמשים בבניין לרכוב על אופניים וכלי תחבורה מיקרו־מוביליים, על ידי הספקת מתקנים ומקומות חניה הולמים ונגישים, ובכך לצמצם את השימוש בכלי רכב פרטיים כדי להפחית פליטות וזיהום אוויר.

	
	קריטריונים להערכה
	ניקוד

	1. 
	חניית אופניים: בבנייני מגורים
מספר מקומות החניה לאופניים ולמתקניהם יסופק לפי המדרג המפורט להלן:
· מספר מקומות חניית האופניים המזערי יהיה חניה אחת לכל יחידת דיור בבניין. אפשר למקם עד 50% ממספר מקומות החניה המזערית מחוץ לתכסית הבניין. 
· שתי חניות לכל יחידת דיור בבניין. אפשר למקם עד 50% ממספר מקומות החניה המזערי (קרי, חצי מהדרישה לחניה אחת לכל יחידות דיור) מחוץ לתכסית הבניין. שאר החניות, לרבות אלו במדרגים הבאים, יהיו בתוך הבניין. 
· שלוש חניות לכל יחידת דיור בבניין. אפשר למקם עד 50% ממספר מקומות החניה המזערי (קרי, חצי מהדרישה לחניה אחת לכל יחידות דיור) מחוץ לתכסית הבניין. שאר החניות, לרבות אלו במדרגים הבאים, יהיו בתוך הבניין. 

	חניית אופניים: בניינים שאינם למגורים 
מספר מקומות החניה לאופניים ולמתקניהם יסופק לפי המדרג המפורט להלן:
· מספר מקומות חניה לפי המספר המזערי הנקוב בתקנות התכנון והבנייה (התקנת מקומות חניה) על עדכוניו
· מספר מקומות החניה המזערי בתוספת 30% 
· מספר מקומות החניה המזערי בתוספת 45%
· מספר מקומות החניה המזערי בתוספת 60% 

	הערות לסעיף 1 (לבנייני מגורים ושאינם למגורים):
1. מספר מקומות חניה
לבנייני מגורים – 
· בעבור סוגי מגורים שלא צוינו בקריטריונים למעלה, מספר מקומות החניה לאופניים ייקבע לפי הדרישה הכללית למבני מגורים. 
· חניות אופניים ציבוריים או עירוניים אינן נכללות בספירת חניות האופניים לצורך מאפיין זה.
· במבנה של עירוב שימושים יחושב מספר מקומות האופניים הנדרש על פי השטח העיקרי המשויך לכל שימוש. אם עירוב השימושים כולל שימושים שאינם למגורים, יחולו הדרישות של קריטריון זה על פי ת"י 5281 חלק 1 על פי השימוש. 
אם בפרויקט או במתחם יש כמה מבנים או שימושים שונים המשרתים את אותם המשתמשים, אפשר לקבוע את מספר החניות בעבור השימוש שבגינו נדרש מספר החניות הגדול ביותר. במקרה זה, לא יידרש חישוב מצטבר בעבור כל מבנה או שימוש. מתקני החניה יפוזרו סמוך למבנים הנבדקים ויחסית לפיזור המבנים ו/או הייעודים השונים בפרויקט או במתחם.
[bookmark: _Hlk193009005]לבניינים שאינם למגורים – 
· לשימושים שאין בעבורם דרישה מחייבת בתקנה, ייקבע מספר החניות המזערי כמפורט להלן (אפשר למקם 100% מקומות חניה לאופניים מחוץ לבניין):
· מבני התקהלות ציבורית שאינם מוזכרים בתקנה לפי 1:500 מ"ר 
· אכסון תיירותי לפי 1 לכל 20 יחידות אירוח. חניות אופניים באכסון תיירותי כוללות חניות בעבור שירותי השכרה או השאלה של אופניים לאורחים.
· שימושים אחרים לפי 5% מהמשתמשים (1:20).
· הדרישה בתקנות התכנון והבנייה לפי מ"ר היא על פי השטח לשימוש העיקרי (מעל הקרקע ומתחת לקרקע) כמופיע בבקשה להיתר בנייה למבנה. 
· במבנה של עירוב שימושים יחושב מספר מקומות האופניים הנדרש על פי השטח העיקרי המשויך לכל שימוש. אם עירוב השימושים כולל מגורים, יחולו הדרישות של קריטריון זה על פי ת"י 5281 חלק 2 בעבור שטחי המגורים בפרויקט. אם בפרויקט או במתחם יש כמה מבנים או שימושים שונים המשרתים את אותם המשתמשים, אפשר לקבוע את מספר החניות בעבור השימוש שבגינו נדרש מספר החניות הגדול ביותר. במקרה הזה, לא יידרש חישוב מצטבר בעבור כל מבנה או שימוש. מתקני החניה יפוזרו סמוך למבנים הנבדקים ויחסית לפיזור המבנים ו/או הייעודים השונים בפרויקט או במתחם.
2. מתקן חניה לאופניים – בכל מקום חניה לאופניים יותקן מתקן חניה לאופניים. מתקן חניה יהיה כהגדרתו בתקנות התכנון והבנייה: "מתקן המעוגן לרצפת משטח החניה או לקיר, המאפשר חניית אופניים בעמידה או בתלייה ונעילת שלדת האופניים או גלגל אחד שלהם לפחות במנעול". 
3. מידות חניית אופניים – המידות יהיו כנדרש במסמך ההנחיות לתכנון רחובות בערים: תנועת אופניים (2020), פרק 7. מידות מתקן מסוג אחר שאינו מופיע במסמך ההנחיות ייבחנו לגופו של עניין; המידות הנדרשות לחניה אחת הן כ-2000 מ"מ (אורך) על 600 מ"מ (רוחב) על 1300 מ"מ (גובה). אפשר לקשור אופניים משני צידי מתקן שמידותיו מאפשרות זאת, וכל צד יחושב כמקום חניה אחד.
4. מיקום – כנדרש בתקנות התכנון והבנייה (התקנת מקומות חניה), תשמ"ג-1983 (ראו קישור בהערות), לנוחות הקוראים מובאת התקנה הרלוונטית:
מקומות חניה לאופניים סעיף 2ב(ג) "מקום חניה לאופניים יהיה בחדר סגור המהווה חלק בלתי נפרד מהמבנה, אלא אם כן נקבע אחרת בחלק ג' בתוספת; הותרה התקנת מקומות חניה לאופניים מחוץ למבנה, יהיו מקומות חניה אלה בתחום המגרש אלא אם כן נקבע אחרת בחלק ג' בתוספת; לכל מקום חניה לאופניים תובטח גישה נאותה וישירה". 
במקרה שהותרה התקנת מקומות חניה לאופניים בתחום המגרש, יהיו במרחק שלא עולה על 200 מטרים מהכניסה הראשית לבניין – למעט במתחמים של בניינים שאינם מגורים (כגון בתי חולים, מוסדות השכלה גבוהה וכדומה), יהיה מיקום חניות האופניים עד 400 מטרים מהכניסה לבניין הנבדק.
בבנייני מגורים בלבד: 
אפשר למקם חניות אופניים במחסנים דירתיים כל עוד המחסן בגודל מינימלי של 6 מטרים והותקנו בו מתקני חניה לאופניים. מידות חניות האופניים במחסנים יהיו לפי הערה מספר 3 לעיל . לצורך ניקוד, ייספרו במחסנים מתקני חניית אופניים לפי מדרג חניות האופניים שבעבורו נדרש הניקוד בלבד. 
5. גישה – תובטח גישה נאותה וישירה מהרחוב או מהמדרכה הציבורית שסמוך למגרש אל חניות האופניים: הגישה תהיה בדרך מרוצפת, ללא מדרגות, בעלת רוחב מעברים ורדיוסי סיבוב לפי חוקי התנועה. אפשר למקם את מקומות החניה לאופניים בקומה שאינה קומת הקרקע, אם קיימת מעלית בגודל של לפחות 1.7 מטר מפינה לפינה באלכסון. אם אין מעלית המשרתת את האופניים, ימוקמו מתקני האופניים בקומת הקרקע או במרתף העליון אם יש רמפה עם מדרכה ברוחב של 1 מטר לפחות או שביל אופניים מסומן בצבע או מופרד, קרוב ככל האפשר לכניסה.

	

	2.
	רמת שירות גבוהה
הערה: 
אפשר לצבור ניקוד בקריטריון זה רק אם התקבל ניקוד בסעיף 1. 
	

	2.1
	מקלחות ומלתחות (לא רלוונטי במגורים ובאכסון תיירותי) 
יסופקו מקלחת ומלתחה אחת לכל 3000 מ"ר שטח עיקרי או לכל 20 עמדות אופניים, הקטן בהם. בבניינים ששטחם העיקרי קטן מ-3000 מ"ר או כשיש פחות מ-20 מקומות אופניים, יסופקו לכל הפחות מקלחת אחת ומלתחה אחת. תתאפשר גישה למקלחות ולמלתחות לכל משתמשי הבניין.
הערה:
אפשר לכלול בחישוב מקלחות במבנים סמוכים, אם אפשר להוכיח שמתאפשרת גישה אליהן לכל משתמשי הבניין. לדוגמה: במבני חינוך אפשר להחשיב מקלחת שהיא חלק מאולם ספורט השייך לבית הספר למניין המקלחות לצורך צבירת ניקוד בתקן. 

	2.2
	מיקום מקומות חניה לאופניים 
(לבנייני מגורים בלבד)
100% ממתקני האופניים יעמדו באחד מהדרישות הבאות או בשילוב ביניהם:
· מתקני האופניים ימוקמו במפלס קומת הקרקע (בתוך המבנה או מחוץ למבנה אם הותר זאת). חניות האופניים שהותרה התקנתן מחוץ למבנה יהיו תחת קירוי, ימוקמו בשטח המגרש במרחק שאינו עולה על 100 מטרים מכניסה ציבורית לבניין.
· המתקנים ימוקמו במחסן צמוד דירה בגודל של 6 מ"ר לפחות ועם שטח אפקטיבי שדי בו לתליית האופניים ביחס למדרג המבוקש בסעיף ומעלית בגודל 1.7 מטר מפינה לפינה באלכסון.
(בניינים שאינם למגורים) 
100% ממתקני האופניים ימוקמו במפלס קומת הקרקע (בתוך המבנה או מחוץ למבנה אם הותר זאת). חניות האופניים שהותרה התקנתן מחוץ למבנה יהיו תחת קירוי, ימוקמו בשטח המגרש במרחק שאינו עולה על 100 מטרים מכניסה ציבורית לבניין.

	2.3 
	מתקני אופניים ללא הרמה 
מתקני האופניים יהיו רצפתיים (ללא צורך בהרמת האופניים) או בתלייה עם מנגנון להרמה ידנית או מכנית. הניקוד יתקבל לפי המדרג הזה: 
· 25% לפחות ממתקני האופניים 
· 50% לפחות ממתקני האופניים 
· 75% לפחות ממתקני האופניים 

	2.4
	עמדת תחזוקת אופניים (לבנייני מגורים בלבד) 
תותקן עמדה עצמאית לתיקון אופניים וברז עם כיור לשטיפת ידיים. עמדת תחזוקה של האופניים תכלול וו לתליית האופניים, כלים לתיקון האופניים ומשאבה לניפוח גלגלי האופניים‏. העמדה תהיה מעוגנת לקרקע.

	3.
	תחבורה מיקרו־מובילית
	

	3.1
	חניה לתחבורה מיקרו־מובילית: 
(מגורים)
יסופקו מתקני חניה ייעודיים לאמצעי תחבורה מיקרו־מוביליים (כגון קורקינטים, קורקינטים חשמליים, תלת אופן, אופני משא וכדומה). מספר מקומות החניה והמתקנים יהיה לפי המדרג שלהלן:
· 10% מיחידות הדיור
· 20% מיחידות הדיור
(בניינים שאינם למגורים)
יסופקו מתקני חניה ייעודיים לאמצעי תחבורה מיקרו־מוביליים (כגון קורקינטים, קורקינטים חשמליים, תלת אופן, אופני משא וכדומה). מספר מקומות החניה והמתקנים יהיה לפי המדרג שלהלן:
· אכסון תיירותי: 1 לכל 20 יחידות אירוח. חניות באכסון תיירותי כוללות חניות בעבור שירותי השכרה או השאלה של אופניים לאורחים.
· מבני חינוך: 
· 1 לכל 40 תלמידים
· 1 לכל 20 תלמידים
· 1 לכל 10 תלמידים 
· שאר הייעודים: חניה אחת לכל 500 מ"ר מהשטח העיקרי (1:500)
הערות:
1. חניות לכלי תחבורה מיקרו־מוביליים לא ייחשבו כחניות אופניים ויסופקו בנפרד מחניות אלו. אופניים חשמליים ואופנועים, לרבות אופנועים חשמליים, אינם נכללים תחת קריטריון זה. 
2. מידות – מידות חניית כלי תחבורה מיקרו־מובילי יתאימו לרוחב ולאורך של כלי התחבורה. 
3. מתקן חניה ייעודי לתחבורה מיקרו־מובילית – בכל מקום חניה לכלי תחבורה מיקרו־מובילי יותקן מתקן חניה. מתקן החניה יהיה מעוגן למשטח החניה (כגון לרצפה או לקיר) ויאפשר נעילת כלי התחבורה במנעול. 
4. מיקום – כלל החניות לכלי תחבורה מיקרו־מוביליים יהיו במפלס קומת הקרקע. חניות כלי התחבורה המיקרו־מוביליים יהיו מקורות. אפשר למקם 100% מקומות חניה מחוץ לבניין. חניות אשר ממוקמות מחוץ למבנה יהיו בתחום המגרש ובמרחק שאינו עולה על 200 מטרים מהכניסה הראשית לבניין. 
5. גישה – תובטח גישה נאותה וישירה מהרחוב או מהמדרכה הציבורית שסמוך למגרש אל מיקום החניות לכלי התחבורה המיקרו־מוביליים: הגישה תהיה בדרך מרוצפת, ללא מדרגות, בעלת רוחב מעברים ורדיוסי סיבוב לפי חוקי התנועה. 
השטח המיועד לחניות אלו יצוין ויסומן בשילוט.

	3.2
	עמדות טעינה 
יסופקו עמדות טעינה לכלי תחבורה מיקרו־מוביליים צמוד למתקני החניה הייעודיים לכך לפי המדרג שלהלן: 
· בעבור 30% מסך החניות הייעודיות לכלי תחבורה מיקרו־מוביליים 
· בעבור 50% מסך החניות הייעודיות לכלי תחבורה מיקרו־מוביליים
· בעבור 100% מסך החניות הייעודיות לכלי תחבורה מיקרו־מוביליים
הערות: 
1. אפשר לקבל ניקוד בקריטריון זה רק אם הושג ניקוד בקריטריון 3.1. 
2. מספר עמדות הטעינה ייקבע לפי מספר החניות המזערי הנדרש לפי קריטריון 3.1.
3. עמדות היכולות לשמש עמדות טעינה בו זמנית ליותר מכלי אחד ייספרו לפי מספר הכלים שאותם הן יכולות לשמש.
4. עמדות הטעינה יהיו חלק בלתי נפרד ממתקן החניה או צמודות לו כך שכל כלי תחבורה מיקרו־מובילי בכל חניה יוכל להיטען.

	4.
	שבילים בטוחים לרוכבי אופניים ותחבורה מיקרו־מובילית 
יסופקו שבילי רכיבת אופניים בתחום המגרש. שבילי רכיבת אופניים יתחברו לשבילים ציבוריים לאופניים מחוץ למגרש (אם ישנם), או שיגיעו עד למדרכה ציבורית. רוחב שבילי האופניים יעמוד בדרישות טבלה 4.3 שבמסמך ההנחיות לתכנון רחובות בערים תנועת אופניים (2020), ויהיה 1.5 מטר לפחות. הרצועה המיועדת כשביל לאופניים תהיה מופרדת מרצועת שביל הולכי הרגל ומתנועת כלי רכב ותספק גישה ישירה לכל מתקני חניית האופניים בפרויקט.
	
1



 
	שיפוץ

	בנייני מגורים: יש לחשב את מספר חניות האופניים הנדרשות לפי סך יחידות הדיור בבניין, ולא לפי שטח התוספת בלבד, אם ישנה. אפשר לספק עד 75% מחניות האופניים מחוץ לתכסית הבניין.


 
	גרעין ומעטפת

	אין דרישות נוספות.




ראיות נדרשות

	שלב מקדמי – בקשה להיתר

	שימו לב: על פי המדריך להגשה ולבדיקה של מקרי בוחן, יש להגיש אישור על מילוי המשוב לשלב מקדמי בקישור הזה.
בעבור סעיפים 1, 2.1, 2.3, 4 – יש להציג ראיות נדרשות כמפורט בראיות לשלב א'.
שאר הסעיפים – הצהרת יזם או מתכנן רלוונטי המפרטת את ההנחיה לעמידה בדרישות הקריטריון המפורטות.




	שלב א – תכנון הבניין
	שלב ב – התאמה בין הביצוע לתכנון

	שימו לב: על פי המדריך להגשה ולבדיקה של מקרי בוחן, יש להגיש אישור על מילוי המשוב לשלב מקדמי בקישור הזה.
1. חניית אופניים (בניינים שאינם למגורים)
· תחשיב מפורט של מספר מקומות חניית אופניים נדרש לפי ייעוד השטחים ועל פי דרישות הקריטריון המפורטות.
· מסמכי תכנון המציגים את המפורט להלן: כמות, מידות, מיקום החניות, פריסה, אפיון מתקן הקשירה, דרך גישה, מרחק מהכניסה לבניין, על פי דרישות הקריטריון המפורטות.
· תחשיב המציג את שיעור חניות האופניים בתוך הבניין ומחוץ לבניין על פי דרישות הקריטריון המפורטות.

2.1 מקלחות ומלתחות (בבניינים שאינם למגורים ולמעט מבני אכסון תיירותי) 
· תחשיב מספר מקלחות ומלתחות נדרש.
· מסמכי תכנון המציגים את המפורט להלן: מספר, גישה, מיקום המקלחות והמלתחות.
2.2 מיקום מקומות חניה לאופניים 
מסמכי תכנון המציגים את המפורט להלן: מיקום החניות, מידות, פריסה, דרך גישה, מרחק מהכניסה לבניין, על פי דרישות הקריטריון המפורטות.
2.3 מתקני אופניים ללא הרמה
· מסמכי תכנון המציגים את המפורט להלן: מיקום החניות, מידות, פריסה, סוג מתקני האופניים ומנגנון ההרמה, על פי דרישות הקריטריון המפורטות.
· תחשיב מספר מתקני האופניים העומדים בדרישות הקריטריון המפורטות.

2.4 עמדת תחזוקת אופניים
מסמכי תכנון המציגים את המפורט להלן: עמדת תחזוקת אופניים, כיור וברז, וו תליה, כלים, משאבה ופרט עגינה, על פי דרישות הקריטריון המפורטות.
3.1 חניה לתחבורה מיקרו־מובילית
· מסמכי תכנון המציגים את המפורט להלן: מיקום החניות, מידות, פריסה, סוג מתקני הקשירה, פרט עגינה, קירוי, דרך גישה, מרחק מכניסה לבניין, סימון או שילוט של החניות, על פי דרישות הקריטריון המפורטות.
· נדרש תחשיב מספר חניות על פי דרישות הקריטריון המפורטות.

3.2 עמדות טעינה
· נדרש תחשיב מספר עמדות טעינה, על פי דרישות הקריטריון המפורטות.
· מסמכי תכנון המציגים את כמות עמדות הטעינה ומיקומן. 
4. שבילים בטוחים לרוכבי אופניים ותחבורה מיקרו־מובילית
מסמכי תכנון המציגים את המפורט להלן: מיקום, מידות, חיבור לשבילים ציבוריים או למדרכה, גישה למתקני החניה, על פי דרישות הקריטריון המפורטות, לפי העניין.

	שימו לב: על פי המדריך להגשה ולבדיקה של מקרי בוחן, יש להגיש אישור על מילוי המשוב לשלב מקדמי בקישור הזה.
1. חניית אופניים (בניינים שאינם למגורים);
2.2 מיקום מקומות חניה לאופניים;
2.3 מתקני אופניים ללא הרמה
· דפי מוצר של מתקני האופניים שהותקנו בפועל. 
או
קבלות רכישה או תעודות משלוח מפורטות המציגות את סוג או דגם וכמות של מתקני חניית האופניים שהותקנו בפועל בשטח הנבדק.
או שילוב בין החלופות: דף מוצר או קבלות רכישה או תעודות משלוח מפורטות.
· מבדק בשטח הנבדק על ידי מעבדה מאושרת, המאמת והמתעד את המפורט להלן: סוג מתקן קשירה, כמות, מידות, מיקום, דרך גישה, מרחק מהכניסה לבניין, סוג מנגנון ההרמה (אם קיים) של מתקני חניית האופניים שהותקנו בפועל.
או
עדות מצולמת המאשרת את המפורט להלן: סוג מתקן קשירה, כמות, מידות, מיקום, דרך גישה, מרחק מהכניסה לבניין, סוג מנגנון ההרמה (אם קיים) של מתקני חניית האופניים שהותקנו בפועל בשטח הנבדק.
או שילוב בין החלופות: מבדק בשטח או עדות מצולמת.

2.1 מקלחות ומלתחות
· מבדק בשטח הנבדק על ידי מעבדה מאושרת, המאמת והמתעד את כמות המקלחות והמלתחות ומיקומן בשטח הנבדק.
או
עדות מצולמת המאשרת את כמות המקלחות והמלתחות ומיקומן בשטח הנבדק.
או שילוב בין החלופות: מבדק בשטח או עדות מצולמת.

2.4 עמדת תחזוקת אופניים
· מבדק בשטח הנבדק על ידי מעבדה מאושרת, המאמת והמתעד את המפורט להלן: עמדת תחזוקת אופניים, כיור וברז, וו תליה, כלים, משאבה ופרט עגינה שהותקנו בפועל.
או
עדות מצולמת המאשרת את המפורט להלן: עמדת תחזוקת אופניים, כיור וברז, וו תליה, כלים, משאבה ופרט עגינה שהותקנו בפועל בשטח הנבדק.
או שילוב בין החלופות: מבדק בשטח או עדות מצולמת.
3.1 חניה לתחבורה מיקרו־מובילית
· מבדק בשטח הנבדק על ידי מעבדה מאושרת, המאמת והמתעד את המפורט להלן: מיקום החניות, מידות, פריסה, סוג מתקני הקשירה, פרט עגינה, קירוי, דרך גישה, מרחק מכניסה לבניין, סימון/שילוט החניות שהותקנו בפועל.
או
עדות מצולמת המאשרת את המפורט להלן: מיקום החניות, מידות, פריסה, סוג מתקני הקשירה, פרט עגינה, קירוי, דרך גישה, מרחק מכניסה לבניין, סימון או שילוט של החניות שהותקנו בפועל בשטח הנבדק.
או שילוב בין החלופות: מבדק בשטח או עדות מצולמת.

3.2 עמדות טעינה
· דפי מוצר של עמדות הטעינה שהותקנו בפועל.
או 
· קבלות רכישה או תעודות משלוח מפורטות המציגות סוג או דגם וכמות של עמדות הטעינה שהותקנו בפועל בשטח הנבדק.
או שילוב בין החלופות: דף מוצר או קבלות רכישה או תעודות משלוח מפורטות.
· מבדק בשטח הנבדק על ידי מעבדה מאושרת, המאמת והמתעד את המפורט להלן: כמות, מיקום, אופן ההתקנה של עמדות הטעינה שהותקנו בפועל.
או
עדות מצולמת המאשרת את המפורט להלן: כמות, מיקום, אופן ההתקנה של עמדות הטעינה שהותקנו בפועל בשטח הנבדק.
או שילוב בין החלופות: מבדק בשטח או עדות מצולמת.

4. שבילים בטוחים לרוכבי אופניים ותחבורה מיקרו־מובילית
· מבדק בשטח הנבדק על ידי מעבדה מאושרת, המאמת והמתעד את המפורט להלן: מיקום, מידות, חיבור לשבילים ציבוריים או למדרכה, גישה למתקני החניה של השבילים שבוצעו בפועל, לפי העניין.
או
עדות מצולמת המאשרת את המפורט להלן: מיקום, מידות, חיבור לשבילים ציבוריים או מדרכה, גישה למתקני החניה של השבילים שבוצעו בפועל בשטח הנבדק, לפי העניין.
או שילוב בין החלופות: מבדק בשטח או עדות מצולמת.



	הערות

	נכון לכתיבת תקן זה, מספר מקומות החניה המזערי לאופניים בתקנות התכנון והבנייה (התקנת מקומות חניה) (תיקון), התשע"ו 2016 חלק ג', הוא:
[image: תמונה שמכילה טקסט, צילום מסך, קו, גופן

התיאור נוצר באופן אוטומטי]
[image: תמונה שמכילה טקסט, צילום מסך, גופן, קו

התיאור נוצר באופן אוטומטי]
[image: תמונה שמכילה טקסט, צילום מסך, גופן, מספר

התיאור נוצר באופן אוטומטי]
"מתקן חניה לאופניים" – לפי חוק התכנון והבנייה, קובץ התקנות 7675, י"ז בסיוון התשע"ו, 23.6.2016 – הוא מתקן המעוגן לרצפת המשטח או לקיר, המאפשר חניית אופניים בעמידה או בתלייה ונעילת שלדת האופניים או גלגל אחד שלהם לפחות, במנעול.
תקנות התכנון והבניה (התקנת מקומות חניה), תשמ"ג-1983, לרבות תיקון בקובץ התקנות 7675, י"ז בסיוון התשע"ו, 23.6.2016
https://www.nevo.co.il/law_word/law06/tak-7675.pdf 
https://www.nevo.co.il/law_html/law00/74651.htm
הנחיות לתכנון רחובות בערים: תנועת אופניים (2020) – משרד התחבורה והבטיחות בדרכים ומשרד הבינוי והשיכון, בקישור זה:
https://www.gov.il/BlobFolder/policy/guidelines_for_planning_streets_in_cities/he/documents_tichnun_ironi_tnuat_ofanaim.pdf 
בעת פרסום תקן זה, הכתובת שלעיל היא הכתובת שבתוקף.


מאגר מקרי בוחן באתר משרד הגנת הסביבה, לרבות מדריך וקישור לטופס רישום והערות למאפייני מקרי בוחן:
https://www.gov.il/he/pages/pioneer-clauses 

